Spangelo kjøpte, sammen med ingeniør Nils Henrik Bruun i Bergen, vassdragsrettigheter i Tyinfallene i Årdal. I 1906 solgte Spangelo og Bruun videre til tyske BASF, som samarbeidet med Norsk Hydro om å bygge ut vannkraften. Årdølene oppfattet overrettssakfører Spangelo som sin representant overfor storkapitalen, selv om han også hadde egne interesser i handelen. Han var også den som skrev forslaget til konsesjonssøknad, som kommunestyret fikk i 1907.